medieval-data/medieval-letters huggingface dataset:
CXV.  Ad universos Germaniae praesules.--Christianum I archiepiscopum Moguntinum pie defunctum precibus eorum commendat.   (Signiae, Sept. 2.) [MANSI,  Concil.,  XXII, 480.]
Author: Lucius III

LUCIUS episcopus, servus servorum Dei, venerabilibus fratribus archiepiscopis, episcopis, et dilectis filiis abbatibus, conventibus, aliisque praelatis Ecclesiae Teutonicae, salutem et apostolicam benedictionem.

Ad vestram volumus notitiam pervenire quod bonae memoriae Christianus, Moguntinus archiepiscopus, vir valde providus et magnificus cum charissimo in Christo filio nostro Friderico, illustri Romanorum imperatori et semper Augusto, longo tempore magnifice servivisset, et contra officii sui debitum excessisset in multis; cum Romanorum perfidiam, qui patrimonium Ecclesiae hostiliter devastantes Tusculanum nequiter obsidebant, aliter comprimere non possemus, eumdem archiepiscopum ad obsequium Ecclesiae convocavimus, ipse vero factus obediens usque ad mortem, ut sicut antea exhibuerat membra sua iniquitati ad iniquitatem, ita se et suos exhiberet ad serviendum justitiae in sanctificationem vitae, aeris intemperiem parvipendens, ad succurrendum Ecclesiae fluctuanti cum ingenti exercitus multitudine properavit, factumque est, volente Domino, quod Romani bis ad solius nominis ejus terrorem fugerunt. Illo autem Tusculanum ingresso, muros civitatis jampridem collapsos pro magna parte per illius auxilium, antequam decederet, fecimus reparari. Tandem Dominus misertus illius, ut salubriter impleret in eo quod legitur: Ubi te invenero, ibi te judicabo, febris eum aegritudine flagellavit, juxta quod scriptum est: Quem diligit Dominus corripit; flagellat autem omnem filium quem recipit; unde idem archiepiscopus in vera confessione et multa contritione cordis, servitio beati Petri et Romanae Ecclesiae totus intendens, assumpta cruce et resignatis dignitatibus universis, VIII Kal. Septembris diem clausit extremum. Quia autem multum tenemur de illius salute esse solliciti, qui pro servitio universalis Ecclesiae mori non recusavit, et ex ejus fine magnam possimus de remedio fiduciam obtinere, monemus universitatem vestram, hortamur in Domino et mandamus quatenus eumdem archiepiscopum, memoriam ejus in vestris orationibus facientes, vestris apud Dominum intercessionibus adjuvetis, et in omnibus conventualibus ecclesiis tricenarium pro eo et anniversarium faciatis, ut maculas quae illi de terrenis contagiis adhaeserunt, divina clementia indulgeat et abstergat, et vos de opere pietatis indeficiens mereamini a Domino praemium obtinere.
CXVI.  Ad Petrum abbatem et fratres Casinenses.   (Signiae, Sept. 5.) [TOSTI,  Storia di Monte-Casino,  II, 209.]
Author: Lucius III

LUCIUS episcopus, servus servorum Dei, dilectis filiis PETRO abbati et fratribus Casinensibus, salutem et apostolicam benedictionem.

Ea quae in domibus religiosis fraternae charitatis intuitu, pie ac rationabiliter ordinantur, in sua debent firmitate consistere, et ex apostolicae sedis vigore robur perpetuum obtinere. Eapropter praesentis paginae auctoritate decernimus, ut ea, quae bonae memoriae Richerius abbas, et alii qui vestro monasterio praefuerunt, infirmario domus vestrae ad opus aegrotantium fratrum regulari providentia concessisse noscuntur, firma eis et illibata permaneant infirmorum fratrum usibus, sicut ratio exigit omnimodis profutura. Si qua vero ex his alienata sunt, vel in usus alios incauta qualibet praesumptione detorta, in statum pristinum revocari praecipimus et eorum infirmorum commoditatibus assignari. Nulli ergo omnino hominum liceat hanc paginam nostrae constitutionis infringere, vel ei ausu temerario contraire. Si quis autem hoc attentare praesumpserit indignationem omnipotentis Dei, et beatorum Petri et Pauli apostolorum ejus se noverit incursurum. Datum Signiae, Nonas Septembris.
CXVII.  Capitulum Terracinense tuendum suscipit ejusque bona confirmat.   (Anagniae, Sept. 22.) [CONTATORE,  Hist. Terrac.,  p. 365.]
Author: Lucius III

LUCIUS episcopus, servus servorum Dei, dilectis filiis LEONI archipresbytero et capitulo Terracinensi, salutem et apostolicam benedictionem.

Sacrosancta Romana Ecclesia devotos et humiles filios ex assuetae pietatis officio diligere, propensius consuevit et ne pravorum hominum molestiis agitentur, tanquam pia mater suae protectionis munimine confovere. Eapropter, dilecti in Domino filii, vestris justis postulationibus grato concurrentes assensu, et devotionem vestram quam erga B. Petrum et nos ipsos habere dignoscimini, attendentes personas vestras cum omnibus bonis tam ecclesiasticis quam mundanis, quae in praesentiarum juste et canonice possidetis aut in futurum, donante Domino, justis modis poteritis adipisci sub B. Petri et nostra protectione suscipimus, et praesentis scripti patrocinio communimus districtius inhibentes, ne quis vos molestare audeat, vel ad res vestras manus extendere aliqua temeritate praesumat. Quod si praesumpserit, excommunicationis sent ut a se noverit feriendum. Nullus ergo omnino hominum audeat hanc paginam nostrae protectionis et prohibitionis infringere vel ei ausu temerario contraire. Si quis autem hoc attentare praesumpserit, indignationem omnipotentis Dei, etc., etc. Datum Anagniae, X Kal. Octobris.
CXIX.  Sententia in sacrilegos juris ecclesiastici pervasores, quibus omne aufertur appellationis remedium.   (Anagniae, Nov. 8.) [PETIT.  Theodori Poenitentiale,  p. 561.]
Author: Lucius III

LUCIUS episcopus, servus servorum Dei, dilectis filiis G. decano et capitulo Carnotensi, salutem et apostolicam benedictionem.

Relatum est auribus nostris quod quidam parochianorum vestrorum bona ecclesiae vestrae violenter invadunt, et tam vobis quam hominibus vestris irrogare injurias pro suae voluntatis arbitrio non formidant; commoniti autem a sua non possunt malitia revocari. Quoniam igitur nobis imminet ecclesiis et personis ecclesiasticis providere pacem debitam et quietem, et contra insolentiam laicorum apostolicum praesidium impertiri, auctoritate vobis apostolica indulgemus ut quicunque parochianorum vestrorum, sive sit B. comes Perticensis, B. Drocensis, sive Vindocinensis, sive Ebroicensis, aut de Monteforti, vel barones, aut alii quilibet, qui ecclesiam aut homines vestros damnis vel injuriis affecerint vel affecerunt, et commoniti satisfactionem contempserint, congruam justitiam exhibere eos usque ad dignam satisfactionem, sublato appellationis obstaculo, censura ecclesiastica compellatis, et in terris ipsorum praeter baptisma et poenitentias divina prohibeatis officia celebrari, nullis litteris obstantibus, si quae sunt a nobis vel a felicis memoriae Adriano apostolico impetratae. Datum Anagniae, VI Idus Novem. 1183.
CXX.  Privilegium pro abbatia Longipontis.   (Anagniae, Nov. 9.) [MULDRAC,  hist. abb. Longipontis,  p. 72.]
Author: Lucius III

LUCIUS episcopus, servus servorum Dei, dilectis filiis . . . . . . . abbati et fratribus Longipontis, salutem et apostolicam benedictionem.

Justis petentium desideriis facilem nos convenit praebere consensum et ea quae a rationis tramite non discordant, effectu prosequente, complere. Eapropter, dilecti in Domino filii, vestris justis postulationibus grato concurrentes assensu ea quae vobis nobilis mulier Agatha domina Petraefontis monasterio vestro pia et rationabili eleemosyna contulit, vobis et eidem monasterio sicut ea juste et pacifice possidetis auctoritate apostolica confirmamus et praesentis scripti patrocinio communimus. In quibus haec propriis duximus exprimenda vocabulis: nemus de Caisueto cum omni jure quod in eo habebat in venatione, in grieria sive in alia re qualibet ad exhortandum, vel quidquid volueritis faciendum, usuagium quoque plenarium mortui nemoris in foresta de Rest et pascua ibidem vestris animalibus obtinenda, totam praeterea terram suam arabilem quam apud Fontemmortuum excolebat cum duobus pratellis, uno de Matherival et alio de Bulbul, sicut venerabilis frater noster Nivelo Suessionensis episcopus de cujus feudo erant, concessit pariter et laudavit. Decernimus ergo ut nulli omnino hominum liceat hanc paginam nostrae confirmationis infringere vel ei ausu temerario contraire; si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Anagniae, V Idus Novembris.
CXXI.  Constitutum, a canonicis S. Ursi de Augusta cum episcopo Augustensi per Haimonem archiepiscopum Tarentasiensem de ecclesiis quibusdam factum confirmat.   (Anagniae, Nov. 11.) [  Historiae patriae Monum.,  Chartae, I, 936, ex arch. S. Ursi de Aosta.]
Author: Lucius III

LUCIUS episcopus, servus servorum Dei, dilectis filiis priori et fratribus ecclesiae Sancti Ursi, salutem et apostolicam benedictionem.

Justis petentium desideriis dignum est nos facilem praebere consensum, et vota quae a rationis tramite non discordant, effectu prosequente, complere. Eapropter, dilecti in Domino filii, vestris justis postulationibus grato concurrentes assensu transactionem quae inter vos et venerabilem fratrem nostrum Augustensem episcopum super ecclesia Sanctae Mariae et Sancti Petri de Castro Argenteo et ecclesia Sancti Stephani de Grazano, ecclesia quoque Sancti Salvatoris de Valesia et Casaria quadam consilio religiosorum et sapientum virorum per venerabilem fratrem nostrum Aimonem Tarentasiensem archiepiscopum canonice facta est, et ab utraque parte quiete et pacifice recepta sicut in scriptis authenticis factis exinde continetur, vobis et ecclesiae vestrae auctoritate apostolica confirmamus et praesentis scripti patrocinio communimus. Nulli ergo omnino hominum liceat hanc paginam nostrae confirmationis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei, et beatorum Petri et Pauli apostolorum ejus se noverit incursurum. Datum Anagniae, III Idus Novembris.
CXXII.  Petro Cisterciensi et Petro Claraevallensi abbatibus scribit Petri quondam archiepiscopi Tarentasiensis in sanctorum numerum referendi nondum esse tempus. Mandat ut de actibus ejus et conversatione ea quae certa sint in scripta redigi faciant.   (Anagniae, Dec. 9.) [Vide  Acta Sanctorum Bolland.,  Maii tom. II, p. 322.] CXXIII.  Judicium in raptores, qui remedio appellationis abutebantur contra statuta ecclesiastica.   (Anagniae, Dec. 12.) [  Theodori Poenitentiale,  p. 562.]
Author: Lucius III

LUCIUS episcopus, servus servorum Dei, dilectis filiis G. decano et capitulo Carnotensi, salutem et apostolicam benedictionem.

Cum appellationis remedium in oppressorum auxilium ad defensionem male agentium sit inventum, providere volumus et debemus ne malefactores ad bona ecclesiastica sub appellationis praetextu violentas impune manus extendant. Hac itaque ratione inducti auctoritate apostolica constituimus ut, si quisquam res ecclesiae vestrae rapuerit et excessus ejus fuerit manifestus, aut coram episcopo vel archidiacono, in cujus archidiaconatu malefactor exstiterit, assertionem vestram canonice probaveritis, raptori non liceat per appellationis diffugium disciplinam ecclesiasticam declinare. Nulli ergo omnino hominum liceat hanc paginam nostrae constitutionis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Anagniae, II Idus Decembris 1183
CXXVII.  Monasterii Lehonensis privilegia confirmat.   (Anagniae, Febr. 16.) [MORICE,  Mém. pour servir à l' hist. de Bret.,  I, 689.]
Author: Lucius III

LUCIUS episcopus, servus servorum Dei, dilectis filiis priori et monachis coenobii Lehonensis, salutem et apostolicam benedictionem.

Quantum monasterium vestrum, pro causa quam adversus coenobium S. Maglorii Parisiensis habuisse dignoscitur rerum suarum detrimentum incurrerit, nos latere non potest, qui toties querelam ipsam audivimus, et expensas quas coenobium vestrum subivit pro magna parte intelleximus et laborem. Quia vero Durandus, qui tunc in vestro coenobio pro abbate gerebat super ecclesiis et beneficiis non vacantibus, et promissiones fecit quibusdam et chartas suas super tali promissione conscripsit, ut sic plurium sibi posset favorem acquirere, cujus promissionis obtentu domus vestra nimium infestatur, praesenti vobis pagina duximus indulgendum, ut nulli obtentu promissionis factae ab illo de beneficiis vel ecclesiis non vacantibus teneamini respondere, districtius inhibentes ne tales promissiones de caetero facere praesumatis; et si factae fuerint, viribus carere censemus. Datum Anagniae, XIV Kal. Martii.
CXXIX.  In Ecclesia Mutinensi institui canonicos, nisi ab omnibus canonicis aut saniori parte electos, vetat.   (Anagniae, Febr. 27.) [TIRABOSCHI,  Memorie Moden.,  III, 91.]
Author: Lucius III

LUCIUS episcopus, servus servorum Dei, dilectis filiis praeposito et canonicis Mutinensibus, salutem et apostolicam benedictionem.

Si quando ab apostolica sede requiritur, quod juri convenit et consonat rationi, petentium desideriis facilem debemus impertiri consensum, ne in eo difficiles videamur, quod convenit celeriter indulgeri. Eapropter canonicos in ecclesia vestra institui, contra antiquam consuetudinem hactenus observatam, auctoritate apostolica prohibemus, nisi quos canonici communi consensu elegerint, vel eorum pars consilii sanioris providerit eligendos, salva nimirum constitutione Lateranensis concilii, si forte infra constitutum tempus Ecclesiam de canonicis non curaveritis ordinare. Nulli ergo omnino hominum liceat hanc paginam nostrae prohibitionis infringere vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Anagniae, III Kalendas Martii.

Notes: (quod absit!)
CXXX.  Canonicis Mutinensibus capellam S. Dalmacii asserit   (Anagniae, Febr. 27.)
Author: Lucius III

LUCIUS episcopus, servus servorum Dei, dilectis filiis BONIFACIO praeposito et canonicis Mutinensibus, salutem et apostolicam benedictionem.

Justis petentium desideriis facilem nos convenit praebere assensum et vota quae a rationis tramite non discordant effectu prosequente complere. Eapropter, vestris justis postulationibus grato concurrentes assensu, capellam Sancti Dalmatii, quam bonae memoriae Ildebrandus, quondam basilicae Duodecim Apostolorum presbyter cardinalis, cum regimen episcopatus Mutinensis haberet, universitati vestrae rationabiliter contulit, sicut eam sine controversia possidetis, vobis et successoribus vestris auctoritate apostolica confirmanus et praesentis scripti privilegio communimus, statuentes ut nulli omnino hominum liceat hanc paginam nostrae confirmationis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Anagniae, III Kal. Martii.
CXXXI.  Monasterio S. Georgii in Silva Nigra cellam S. Marci confirmat.   (Anagniae, Mart. 10.) [NEUGART,  Cod. diplom. Alem.,  II, 110.]
Author: Lucius III

LUCIUS episcopus, servus servorum Dei, dilectis filio MANEGOLDO et capitulo S. Georgii, salutem et apostolicam benedictionem.

Justis petentium desideriis dignum est nos facilem praebere consensum, et vota quae a rationis tramite non discordant, effectu prosequente complere. Eapropter, dilecti in Domino filii, vestris justis postulationibus grato conniventes assensu, cellulam S. Marci, a presbytero Semanno fundatam et curae vestrae ad observantiam regularis disciplinae commissam, sicut eam juste et pacifice possidetis, vobis et monasterio vestro auctoritate apostolica confirmamus, et praesentis scripti patrocinio communimus; statuentes ut sanctimoniales quae ibi sub vestro regimine divinis noscuntur officiis mancipatae, fundum loci cum pertinentiis suis, sicut ad eas de jure pertinet, in pace possideant, et vobis pro spiritualis cura regiminis obedientiam et reverentiam regularem impendant. Nulli ergo omnino hominum liceat, hanc paginam nostrae confirmationis et constitutionis infringere vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Anagniae, VI Idus Martii.
CXXXIII.  Abbati et monachis Classensibus praecipit ut archiepiscopo Ravennati obediant.   (Anagniae, Mart. 20.) [MITTARELLI,  Annal. Camaldul,  IV, 111.]
Author: Lucius III

LUCIUS episcopus, servus servorum Dei, dilectis filiis . . . abbati et monachis Classensibus, salutem et apostolicam benedictionem.

Cum a vestra non debeat memoria excidisse quot et quanta beneficia recipitis ab Ecclesia Ravennatensi, et quanta monasterium vestrum de gratia et favore venerabilis fratris nostri archiepiscopi spiritualiter et temporaliter valeat recipere incrementa, satis per vos ipsos in devotionem ipsius deberetis esse ferventes, et exemplo vestro ad ejus obedientiam et obsequium alios invitare. Quorcirca universitati vestrae per apostolica scripta mandamus atque praecipimus, quatenus, solo excepto quod bonae memoriae Gualterius, quondam archiepiscopus Ravennatis, de praestanda fidelitate remisit, in aliis praesertim in promissione obedientiae et intrhonizatione sedis, quando tibi, fili abbas, fuerint successores electi, praefato archiepiscopo et ejus Ecclesiae, omni contradictione et excusatione cessante, obedientiam debitam et consuetam reverentiam impendatis, ita quod de inobedientiae non possitis culpa redargui, nec de apostolici dissimulatione praecepti reprehensionem aliquam sustinere. Alioquin cum praefato archiepiscopo nec velimus, nec salva conscientia possimus in jure deesse, sententiam quam propter hoc canonice tulerit, auctore Domino, ratam habebimus et praecipiemus inviolabiliter observari. Datum Anagniae, XIII Kalendas Aprilis.
CXXXIV.  Fratribus Casae-Dei significat se « in Coena Domini » (die 29 Martii) Lantelmo abbati ejusque successoribus mitrae usum concessisse.   (Verulis, April. 8.) [MAB.,  Acta SS. ord. S. Ben.,  Saec. VI, p. II, p. 187.]
Author: Lucius III

LUCIUS episcopus, servus servorum Dei, dilectis filiis conventus Casae Dei, salutem et apostolicam benedictionem.

Romanae sedis auctoritas, a qua honores ecclesiastici manaverunt, eos consuevit largitione sui muneris honorare, qui cum sint praediti honestate, beato Petro et successoribus ejus sincera devotione noscuntur astricti. Quod nos utique diligentius attendentes, cum in Coena Domini missarum deberemus solemnia celebrare, et plures nobis astarent mitras in suis capitibus deferentes, inspecto quod dilectus filius noster Lantelmus, abbas vester, mitram in suo capite non haberet, nullius super hoc nobis petitione porrecta, nec alicujus inducti suggestione, tum pro ipsius honestate abbatis et devotionis ejus constantia, tum quia monasterium vestrum ad dispositionem et jurisdictionem beati Petri et nostram, nullo pertinet mediante, mitram ei contulimus, sicut moris est, in capite deferendam. Licet autem ipse postmodum apud nos multum instaret ut eum redderemus a portanda mitra liberum et solutum, nos tamen eidem injunximus in virtute obedientiae, in praecipuis festivitatibus, ut mitra, sicut ab aliis personis fieri solet, utatur; et vobis etiam ut ei prosequi suggeratis quod injunximus, harum significatione mandamus, tam ipsi, sicut diximus, usum mitrae, quam ejus successoribus, de consueta sedis apostolicae benignitate indulgentes. Statuimus ergo ut nulli omnino hominum, liceat hanc paginam nostrae constitutionis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei, et beatorum Petri et Pauli apostolorum ejus se noverit incursurum. Datum Verulis, VI Idus Aprilis.
CXXXVI.  R. decano et capitulo Rothomagensi mandat, cum mortuus archiepiscopus sit, ut W[illelmum], electum Constantiensem, a suffraganeis Ecclesiae Rothomagensis episcopis consecrandum curent.   (Verulis, April. 24.) [MARTEN.,  Thesaur.,  III, 987.]
Author: Lucius III

LUCIUS episcopus, servus servorum Dei, dilectis filiis R. decano et capitulo Rothom., salutem et apostolicam benedictionem

Significantibus dilectis filiis nostris capitulo Constantiensis Ecclesiae, intelleximus quod cum dilectum filium nostrum W., decanum quondam Bajocensem, canonice et concorditer elegisset in episcopum a bonae memoriae R. archiepiscopo vestro, electio fuit solemniter confirmata, et consecrationi terminus assignatus. Sed interim archiepiscopus, sicut Domino placuit, diem clausit extremum, et ita sub occasu isto, non sine gravi dispendio, consecratio hactenus est dilata, cum sex annis et amplius jam dicta Ecclesia pastorali manserit providentia destituta. Unde quoniam mora trahit ad se periculum, discretioni vestrae per apostolica scripta mandamus atque praecipimus, quatenus, si res ita se habet, suffraganeis episcopis ad vestram Ecclesiam convocatis, praefato electo, sine difficultate, dilatione et appellatione remota, munus faciatis consecrationis impendi, ita quod plenitudinem officii pontificalis adeptus, commisso sibi gregi sacramenta possit salubria ministrare, et tam in ordinatione clericorum quam in dedicatione ecclesiarum, et aliis quae ad episcopum solum respiciunt, sicut fuerit necessarium, providere. Datum Verul., VIII Kal. Maii.
CXLI.  Statutum pro juramento personarum super residentia.   (Verulis, Maii 4.) [PETIT,  Theodori Poenitentiale,  p. 453.]
Author: Lucius III

LUCIUS episcopus, servus servorum Dei, dilectis filiis G. decano et canonicis Carnotensis Ecclesiae, salutem et apostolicam benedictionem.

Cum aliqua pro Ecclesiarum utilitate fuerint ordinata, quae non sunt obvia rationi, ne cuiquam temeritas ea violare praesumat, munimine sunt apostolico roboranda. Eapropter, dilecti in Domino filii, vestris justis postulationibus annuentes, quod bonae memoriae J. quondam episcopus vester in capitulo vestro de communi fratrum consilio statuit, scilicet ut cuicunque extunc personatus ecclesiae vestrae daretur, juramentum praestaret in capitulo infra civitatem vestram residentiam se facturum sicut idem statutum rationabiliter est editum, et hactenus pro ipsius ecclesiae utilitate sine contradictione servatum auctoritate apostolica confirmamus. Statuentes ut nulli omnino hominum liceat hanc paginam nostrae confirmationis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Verul., IV Non. Maii.

Notes: (quo sacramento dicuntur astricti,
quibus postmodum honores sunt et personatus
ecclesiae vestrae collati,)
CXLII.  Concordiam Guichardi Lugdunensis archiepiscopi confirmat.   (Verulis, Maii 6.) [JUENIN,  Nouv. hist. de Tournus,  Pr., p. 179.]
Author: Lucius III

LUCIUS episcopus, servus servorum Dei, dilectis filiis priori et fratribus domus Balgiacensis, salutem et apostolicam benedictionem.

. . . . . Eapropter, dilecti in Domino filii, vestris justis postulationibus grato concurrentes assensu, concordiam et compositionem quam bonae memoriae Guichardus quondam Lugdunensis archiepiscopus fecit super controversia quae inter domum vestram et Petrum praecentorem, custodem S. Stephani super jure parochiali castri Balgiacensis fuerat diutius agitata, sicut eadem compositio atque concordia rationabiliter facta est, et ab utraque parte recepta, et in scripto authentico continetur, auctoritate apostolica confirmamus, et praesentis scripti patrocinio communimus. Statuentes ut nulli omnino hominum liceat hanc paginam nostrae confirmationis infringere, vel ei ausu temerario contraire. Si quis autem hoc attentare praesumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Verulis, II Nonas Maii.